NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **Ordonanță de urgență pentru modificarea şi completarea unor acte normative**  **în domeniul pensiilor private** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Având în vedere contextul actual caracterizat de:   * nivelurile ridicate ale ratei inflației în zona Euro, * fenomenul de creștere a prețurilor la energie, * creșterea riscului de piață cauzată de o volatilitate ridicată pe piețele financiare. în contextul situației piețelor financiare din Uniunea Europeană marcate de deteriorarea echilibrelor macroeconomice generate de conflictul armat ruso-ucrainean, * efectele volatilității ridicate din piețele financiare asupra portofoliilor de active ale fondurilor de pensii private, precum și modului în care acestea adoptă măsurile necesare pentru protejarea activelor participanților și beneficiarilor la sistemul de pensii private, * deprecierea valorii titlurilor de stat aflate în portofoliile fondurilor de pensii, * previziuni care arată încetinirea ritmului de creștere economică determinate, printre altele, și de fenomenul creșterii ratelor dobânzilor la împrumuturi, * efectele crizei sanitare generate de pandemia de coronavirus care se resimt și în prezent,   se impune adoptarea unor măsuri legislative, în regim de urgență, pentru a contracara posibilele efecte negative asupra sistemului de pensii private din România și asupra participanților la acest sistem.  Aceste măsuri legislative referitoare la sistemul pensiilor private sunt în concordanță cu angajamentele asumate prin Planul Național de Redresare și Reziliență (P.N.R.R.).  În acest sens, pentru a răspunde provocărilor actuale, s-a identificat necesitatea imediată de modificare și completare a cadrului de reglementare primar aplicabil sistemului de pensii private, în principal, Legea nr. 411/2004 privind fondurile de pensii administrate privat, republicată, cu modificările și completările ulterioare și Legea nr. 204/2006 privind pensiile facultative, cu modificările și completările ulterioare, cu scopul de a întări capacitatea de supraveghere a Autorității de Supraveghere Financiară și de a impune o mai mare responsabilizare a administratorilor în ceea privește desfășurarea activității acestora, aceste modificări fiind aduse pentru a asigura o protecție suplimentară a activelor fondurilor de pensii private, în beneficiul participanților la aceste fonduri.  **2.2 Descrierea situației actuale**  În prezent, cadrul de reglementare care stabilește modul de funcționare a sistemului de pensii private, respectiv Pilonul II, Pilonul III și Fondul de Garantare a drepturilor din sistemul de pensii private, este stabilit prin prevederile Legii nr. 411/2004 privind fondurile de pensii administrate privat, republicată, cu modificările și completările ulterioare (Legea nr. 411/2004), ale Legii nr. 204/2006 privind pensiile facultative, cu modificările și completările ulterioare (Legea nr. 204/2006 ) și ale Legii nr. 187/2011 privind înfiinţarea, organizarea şi funcţionarea Fondului de garantare a drepturilor din sistemul de pensii private (Legea nr. 187/2011).  Pentru întărirea cadrului de reglementare primar din sistemul pensiilor private în ceea ce privește guvernanța corporativă, cadrul investițional, regimul sancționatoriu, etc. au fost avute în vedere o serie de modificări ale reglementărilor menționate.  Deși, în baza legislației primare au fost elaborate reglementări secundare ce asigură supravegherea sistemului de pensii private și acoperă toate ariile de activitate ale administratorilor de fonduri de pensii private, cadrului primar de reglementare nu i-au mai fost aduse îmbunătățiri substanțiale. Pentru actualizarea acestuia la cerințele actuale referitoare la entitățile care activează în domeniul pensiilor private, pentru siguranța sistemului, s-a impus îmbunătățirea cadrului primar de reglementare.  **2.3 Schimbări preconizate**  Modificările aduse Legii nr. 411/2004 și Legii nr. 204/2006 cuprind următoarele prevederi:  - completarea termenilor existenți în cadrul celor două legi pentru a cuprinde: *persoana care deţine o funcţie-cheie, persoana relevantă în raport cu administratorul și structura de conducere,*termeni utilizați pe parcursul actelor normative în cauză;  - principii privind regulile de investire și atribuțiile directorilor de investiții din cadrul administratorilor;  - posibilitatea alocării activelor fondurilor de pensii pilon II și Pilon III în investiţii private de capital (private equity) sub forma acţiunilor la societăţi din România, din state ale Uniunii Europene sau aparţinând Spaţiului Economic European sau sub forma titlurilor de participare la fondurile de investiţii private de capital din România, din state membre ale Uniunii Europene sau din state aparţinând Spaţiului Economic European, în procent de până la 1% din valoarea totală a activelor fondului de pensii; în situația în care statul român are dețineri sau participații în cadrul acestor entități, administratorul poate investi în aceste instrumente financiare, în procent de până la 3%, precum și dispoziții tranzitorii aplicabile deținerilor existente în prezent pentru investițiile deja efectuate în aceste instrumente financiare aflate în portofoliile fondurilor de pensii private, acestea putând fi păstrate pe întreaga perioadă de existență a societăților sau fondurilor de investiții private de capital, administratorii neputând efectua investiţii suplimentare contractelor aflate în derulare decât în condițiile investiționale stabilite prin noua soluție legislativă (Art.I pct.11, art. 25 alin. (1) lit. h3));  - atribuțiile structurii de management al riscului în cadrul administratorilor;  - principii privind modul de evaluare a activelor fondurilor și responsabilitatea administratorilor;  - suplimentarea activităților privind administrarea unui fond de pensii;  - stabilirea obligației administratorului de a deține permanent un nivel adecvat de lichiditate, a cărui valoare acoperă activitatea curentă pentru o perioadă de cel puțin 6 luni;  - obligația de constituire la nivelul entității a unui comitet de investiții format din membrii independenți (care va adopta decizii pentru operațiunile de investire/dezinvestire), precum și a unui comitet de remunerare;  - introducerea unor prevederi privind cerințele pentru persoanele cu funcții-cheie și introducerea unor prevederi exprese privind autorizarea acestor persoane;  - stabilirea obligațiilor consiliului de a defini şi supraveghea implementarea mecanismelor de guvernanță care asigură gestionarea eficientă şi prudentă a unei organizații, inclusiv separarea sarcinilor în cadrul organizației şi prevenirea conflictelor de interese, într-un mod care promovează integritatea pieţei;  - segregarea atribuțiilor și responsabilităților diferitelor structuri de conducere, supraveghere și control, după caz, astfel încât să fie evitate eventualele conflicte de interese și să fie acordată autoritatea și independența necesară funcțiilor de control;  - completarea documentației aferente cererii de autorizare de constituire;  - informații privind politicile şi practicile de remunerare;  - stabilirea unui comision unic de administrare, perceput de administrator pentru prestarea activităților principale și a celor secundare/conexe;  - prevederi privind obligația respectării, în orice moment, pe parcursul activității, a condițiilor de autorizare și a celor de funcționare;  - completarea cerințelor de raportare și transparență;  - introducerea unor prevederi privind efectuarea verificărilor asupra evidențelor contabile ale administratorului și ale fondurilor de pensii private;  - stabilirea dreptului participanților și al beneficiarilor de a cere plata activului personal net sau a pensiei private este imprescriptibil;  - introducerea unor prevederi privind avizarea persoanelor care sunt responsabile pentru activitatea de depozitare a activelor fondurilor de pensii și pentru activitatea agentului de marketing persoană juridică desfășurată în sistemul de pensii private;  - introducerea posibilității ca, în cazul declanșării procedurii de administrare specială, A.S.F. să poată desemna Fondul de Garantare a Drepturilor din Sistemul Pensii drept administrator special, în condițiile stabilite prin reglementări, pentru asigurarea unui nivel suplimentar de siguranță a sistemului de pensii private în cazul în care niciun alt administrator nu îndeplinește cerințele legale în acest sens;  - abrogarea alin. (5) al articolului 86 din Legea nr. 411/2004 este justificata de corelarea cu prevederile art. 86 modificate prin prezenta ordonanță de urgenta.  - completarea și clarificarea regimului sancționatoriu.  Modificările aduse Legii nr. 187/2011 cuprind prevederi referitoare la mandatul directorului general în sensul stabilirii ca raporturile dintre FGDSPP și directorul general al acestuia să se desfășoare în baza unui contract de mandat. Modificările urmăresc aplicarea unor principii de guvernanță care să asigure buna funcționare a FGDSPP, precum și asigurarea unui cadru armonizat de reglementare, aplicabil entităților din sistemul de pensii private în sensul aplicării acelorași principii de organizare a structurii de conducere și de evaluare a persoanelor cu funcții de conducere.  **2.4 Alte informații:**  Nu este cazul |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului**  Proiectul de act normativ nu se referă la acest subiect.  **3.4. Impactul macroeconomic**  Proiectul de act normativ nu se referă la acest subiect.  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Proiectul de act normativ nu se referă la acest subiect.  **3.5. Impactul asupra mediului de afaceri**  Proiectul de act normativ nu se referă la acest subiect.  **3.6 Impactul asupra mediului înconjurător**  Proiectul de act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării**  Proiectul de act normativ nu se referă la acest subiect.  **3.8 Evaluarea costurilor și beneficiilor din perspectiva dezvoltării durabile**  Proiectul de act normativ nu se referă la acest subiect.  **3.9. Alte informații:**  **Nu este cazul.** |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuţii de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  **Nu este cazul.** | | | | | | |
| **4.8. Alte informații: Nu este cazul** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  a) acte normative ce vor fi modificate sau abrogate ca urmare a intrării în vigoare a proiectului de act normativ: prevederile Legii nr. 411/2004 privind fondurile de pensii administrate privat, republicată, cu modificările și completările ulterioare (Legea nr. 411/2004), ale Legii nr. 204/2006 privind pensiile facultative, cu modificările și completările ulterioare (Legea nr. 204/2006 ) și ale Legii nr. 187/2011 privind înfiinţarea, organizarea şi funcţionarea Fondului de garantare a drepturilor din sistemul de pensii private (Legea nr. 187/2011), precum și legislația secundara emisă în aplicarea acestora pentru corelare cu noile soluții legislative.  În vederea implementării noilor dispoziții, A.S.F. poate emite legislația secundară care vizează cel puțin următoarele aspecte:  - principiile de guvernanță corporativă;  - prevederi privind investirea și evaluarea activelor fondurilor de pensii private;  - principii privind administrarea riscului;  - raportarea către A.S.F.  **5.2. Impactul asupra legislației în domeniul achizițiilor publice**  Proiectul de act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  Proiectul de act normativ nu se referă la acest subiect.  **5.3.1. Măsuri normative necesare transpunerii directivelor UE**  Proiectul de act normativ nu se referă la acest subiect.  **5.3.2. Măsuri normative necesare aplicării actelor legislative UE**  Proiectul de act normativ nu se referă la acest subiect.  **5.4. Hotărâri ale Curţii de Justiţie a Uniunii Europene**  Proiectul de act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate –**  Proiectul de act normativ nu se referă la acest subiect.  **5.6. Alte informații:** Nu este cazul |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **Prezentul proiect de act normativ se încadrează în prevederile art. 7 alin. (13) din Legea nr. 52/2003 privind transparența decizională în administrația publică, republicată.**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate:** Nu este cazul  **6.3. Informații despre consultările organizate cu autoritățile administrației publice locale**  Nu este cazul  **6.4. Informații privind puncte de vedere/opinii emise de organisme consulative constituite prin acte normative:**  Proiectul de act normativ a fost transmis spre consultare către Banca Națională a României și către Autoritatea Națională pentru Supravegherea Prelucrării Datelor cu Caracter Personal.  **6.5. Informații privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  Proiectul de act normativ va fi avizat de către Consiliul Economic şi Social și de către Consiliul Legislativ  **6.6. Alte informații** Nu este cazul. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenței decizionale prevăzute de Legea nr. 52/2003 privind transparența decizională în administrația publică, republicată.  Prezentul proiect de act normativ a fost supus comentariilor publicului, prin publicarea pe pagina de internet a Ministerului Muncii şi Solidarității Sociale, în perioada 22.08.2022 - 31.08.2022.  Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561 din 10 mai 2009.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Proiectul de act normativ nu se referă la acest subiect.  **7.3. Alte informații**  Proiectul de act normativ nu se referă la acest subiect. |

**Secţiunea a 8 - a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Autoritatea de Supraveghere Financiară va putea emite reglementări referitoare la toate aspectele prevăzute în proiectul de act normativ.  **8.2. Alte informaţii:**  Nu este cazul |

Față de cele prezentate, a fost elaborat proiectul de Ordonanță de urgență pentru modificarea şi completarea unor acte normative în domeniul pensiilor private, pe care îl supunem aprobării.